Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az 1997. évi XXXI. törvény, mely 1997. november 1. napján
Paragraph Index: 234

Az 1997. évi XXXI. törvény, mely 1997. november 1. napján lépett hatályba, megváltoztatta a hatásköri és eljárási szabályokat, megoldást nyújt a hasonló problémák elkerülésére, mert a nevelésbe vett gyermekek elhelyezéséről való döntés joga a gyámhivatalok hatáskörébe került és gondozási-nevelési tervet kell készíteni, melyet szintén a gyámhivatal kell elfogadjon. Az országgyűlési biztos felkérte a Pest Megyei GYIVI igazgatóját arra, hogy mielőbb döntsön a panaszos gondozásából kikerült gyermek testi, értelmi és erkölcsi fejlődésének megfelelő elhelyezéséről, biztosítsa a nevelőszülőnél elhelyezett kiskorúak helyzetének megfelelő előzetes vizsgálatát és ellenőrzését, valamint — munkáltatói jogkörében eljárva — az eljárásban érintett nevelőszülői felügyelő felelősségre vonását kezdeményezze. Az ajánlásokat az érintett elfogadta. OBH 10260/1997. I. Az Alkotmány 16. §-ában rögzített, az ifjúság létbiztonságát, oktatását, nevelését és érdekeinek védelmét deklaráló alapelvvel, II. az Alkotmány 67. § (1) bekezdésében rögzített gyermeki joggal, amely szerint minden gyermeknek joga van a családja, az állam és a társadalom részéről arra a védelemre és gondoskodásra, amely a megfelelő testi, szellemi és erkölcsi fejlődéséhez szükséges, valamint III. az Alkotmány 70/F. § (1)—(2) bekezdéseiben meghatározott művelődéshez való joggal összefüggésben nem okoz visszásságot az iskola vezetője amikor kezdeményezi, a tanuló gyermekpszichiátriai osztályra utalását, ha erre a gyermek érdekében szükség van. A panaszos az állampolgári jogok országgyűlési biztosához intézett beadványában azt sérelmezte, hogy gyermekét az iskola igazgatója gyermekpszichiátriai osztályra utaltatta, és egyben felhívta a szülők figyelmét arra, hogy amennyiben a gyermekkel nem jelennek meg a megadott napon a kórházban, úgy az iskola a további tanítását nem vállalja. I. Az állampolgári jogok országgyűlési biztosa a rendelkezésére álló dokumentumok alapján megállapította, hogy a panaszos gyermeke középsúlyos fokban értelmi fogyatékos. A gyermeket tanító pedagógusok több alkalommal felvetették a szülőknek, hogy a gyermek állapotára tekintettel megfelelőbb lenne a hetes iskolában vagy intézetben való elhelyezése, illetve magántanulóként való foglalkoztatása, de a szülők ragaszkodtak ahhoz, hogy a gyermek a hétköznapokon is otthon legyen velük, ezért az iskola minden ilyen irányú javaslatától elzárkóztak. 1997. évben a gyermek pszichiátriai megfigyelése tárgyában az igazgató orvosi beutalót kért a gyermeknek és a szülők elmondása szerint azzal fenyegette meg őket, hogy ha a gyermek kivizsgálását nem teszik lehetővé, úgy az iskola a további oktatását nem vállalja. 1999/79/II. szám II. Az iskola igazgatója az országgyűlési biztos megkeresésére azt a tájékoztatást adta, hogy a panaszos gyermekének pszichiátriai vizsgálatát személyes tapasztalatai és a gyermeket tanító pedagógusok nyomatékos kérésére kérte, mert időnként, teljesen ellenőrizhetetlenül és váratlanul rávetette magát társaira. Súlyfölénye komoly veszélyt jelentett társaira, ezért egy idő után az osztályfőnöke kijelentette, hogy nem vállalja a felelősséget. III. Az iskola igazgatója az országgyűlési biztos rendelkezésére bocsátotta a 4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ 1998. január 28. napján készült kontrollvizsgálati véleményét, amely szerint az újabb vizsgálatra a szülők kérése alapján került sor. A Bizottság először

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes